Тук[[1]](#footnote-1)  
*Васіль Вітка*

Па патэльні: тук, тук.

Гэта мы мачаем тук.

— Ты, Марынка, выбачай,

Асцярожней мачай.

Не кідай бульбы з рук,

А то пырскаецца тук.

Бачыш, на сукенцы — жук,

Тлусты жук, і не адзін.

I на маёй кашулі жук,

Які страшны — паглядзі!

— Сам ты, брацік,

Добры жук, —

Гэта тук, тук, тук!

Не хлусі ты мне, а лепш

Лусту хлеба адрэж.

— Выбачай,

Марынка.

На, мачай

Скарынкай.

1. *Тук* — растоплены тлушч. [↑](#footnote-ref-1)